P R E S S E M E D D E L E L S E

**Sensorer i smartphones kan revolutionere logistikmarkedet**

**Ny teknologi, der egentlig er udviklet til forbrugere, vil i endnu højere grad kunne finde anvendelse blandt logistikvirksomheder. Det er en helt ny tendens, viser et nyt studie fra DHL’s Trend Research team. For hvor nye teknologier tidligere først er blevet anvendt af virksomheder for derefter med tiden at blive allemandseje, er det nu det modsatte, vi ser.**

**Bonn, Tyskland d. 4. juni 2014:** ”Smartphones og tablets’ store succes har skabt en situation, hvor medarbejdere har bedre teknologi til personlig brug end i arbejdsmæssig sammenhæng. Men de forventer at have det samme niveau af teknologi til rådighed på arbejde. Derfor mener vi, at firmaer bør begynde at bruge især smartphone sensorer i deres logistik,” siger Markus Kückelhaus. Han er direktør for DHL’s Trend Research, der står bag trend rapporten ”Low-Cost Sensor Technology”.

Rapporten peger på at eksempelvis Kinect-kameraet til Microsofts Xbox, smart watches og NFC-teknologi kan indarbejdes i logistikverdenen. Tablets og smartphones er endnu andre eksempler. De indeholder en række sensorer, der er i stand til at registrere omgivelserne og kan fx måle acceleration, position og lys. Disse teknologier kan også blive brugt af logistikbranchen. Sensorerne kan registrere en forsendelses ankomsttidspunkt i pakkecentre som en del af track-and-trace servicen, præcist angive en pakkes placering og opdatere dens status på nettet.

**Xbox-kamera måler indhold i containere**

DHL har også med succes testet to andre områder, hvor forbrugerteknologien kan anvendes. Det har ført til to koncepter, der gør det muligt at måle volumen af pakker på en palle. Det kan lade sig gøre ved hjælp af det sensorsystem, der findes i Microsoft’s Kinect-kamera. I forbindelse med tests af disse koncepter viste kameraets dybde-registreringsteknologi sig at være 50% hurtigere end allerede anvendt teknologi. Kameraet viste sig også effektivt til at måle, hvor fyldte containere og lastbiler er, såvel som til at overvåge og dokumentere skader på gods.

Sensorer der er rimeligt prissat bør appellere stærkt til logistikindustrien, mener DHL’s forskerteam. Det er nemlig normalt forbundet med store udgifter at udvikle og investere i et logistiknetværk. Men de stordriftsfordele, der er forbundet med en masseproduktionen af sensorer, vil klart opveje disse udgifter. I sidste ende er det dog kunderne, der er de egentlige vindere. De vil kunne drage en masse fordele af brugen af forbrugerteknologi i branchen. Ved at måle volumen af forsendelser vil det blive muligt at udnytte transportnetværket yderligere og optimere de enkelte transporter. Og det vil igen have en effekt i form af en reduktion af CO2.

Rapporten ”Low-Cost Sensor Technology” har en lang række andre forslag til at gøre brug af forbrugerelektronik blandt virksomheder og den kan hentes her: <http://www.dhl.com/en/about_us/logistics_insights/dhl_trend_research/low_cost_sensor_trend_report.html>.

Den nye rapport er baseret på den overordnede Logistics Trend Radar ([www.dhl.com/trendradar](http://www.dhl.com/trendradar)). DHL anvender Trend Radar som en måde at identificere fremtidige problemer, der kan have en stor indvirkning på logistikbranchen.

**For yderligere oplysninger, kontakt venligst:**

DHL Media Relations

Sabine Hartmann

Tel.: +49 (0)228 182-99 44, E-mail: pressestelle@dpdhl.com

Evt. billeder kan findes her: <http://www.mynewsdesk.com/dk/dhl-danmark/latest_media>

DHL – The Logistics company for the world

DHL er den globale markedsleder inden for logistik industrien og “The Logistics company for the world” . DHL tilbyder sin ekspertise inden for international ekspres, luft-og søfragt, vej-og jernbanetransport, kontrakt logistik og international post-tjenester til sine kunder. Et globalt netværk bestående af mere end 220 lande og territorier og omkring 285,000 ansatte verden over tilbyder kunderne enestående kvalitet og service samt lokal kendskab der opfylder kundernes krav til logistikleverandør. DHL accepterer dets sociale ansvar ved at støtte klimabeskyttelse, katastrofehåndtering og uddannelse. DHL er en del af Deutsche Post DHL. Koncernens omsætning var på mere end 55 milliarder euro i 2013. For mere information: [www.dp-dhl.com](http://www.dp-dhl.com) eller [www.dhl.dk](http://www.dhl.dk)